মিমি চক্রবর্তী (জন্ম: ১১ ফেব্রুয়ারি ১৯৮৯) একজন ভারতীয় বাঙালি অভিনেত্রী, গায়িকা এবং রাজনীতিবিদ। তার প্রথম চলচ্চিত্র ছিল বাপি বাড়ি যা, যেখানে তিনি দোলা চরিত্রে অভিনয় করেন। তিনি ক্যালকাটা টাইমস ২০১৬ ও ২০২০ সালের মোস্ট ডিজায়ারেবল উইমেন তালিকায় সবচেয়ে আকাঙ্ক্ষিত মহিলা হিসাবে তালিকাভুক্ত ছিলেন।  ২০১৯ সালে তিনি রাজনীতিতে যোগ দেন। একই বছর ভারতীয় সাধারণ নির্বাচনে তৃণমূল কংগ্রেস প্রার্থী হিসাবে যাদবপুর লোকসভা নির্বাচনী এলাকা থেকে প্রতিদ্বন্দ্বিতা করেন। তিনি যাদবপুর কেন্দ্র থেকে ১৭ তম লোকসভার সাংসদ ছিলেন।   জীবনের প্রথমার্ধ  মিমি চক্রবর্তী পশ্চিমবঙ্গের জলপাইগুড়িতে ১৯৮৯ সালের ১১ ফেব্রুয়ারি জন্মগ্রহণ করেন। তার শৈশবকাল কেটেছে অরুণাচল প্রদেশের তিরাপ জেলার দেওমালি শহরে। তিনি পরে পরিবারের সাথে জলপাইগুড়ি শহরে তার পৈতৃক বাড়িতে ফিরে আসেন। তিনি জলপাইগুড়ি হলি চাইল্ড স্কুলে পড়েছেন এবং পরে বিন্নাগুড়ির সেন্ট জেমস স্কুলে পড়েছেন। তিনি কলকাতার আশুতোষ কলেজ থেকে ২০১১ সালে স্নাতক ডিগ্রি অর্জন করেন । তার বাবা-মা থাকেন শিলিগুড়িতে ।   কর্মজীবন  মিমি চলচ্চিত্রে অভিনয় করার পূর্বে একজন মডেল ছিলেন। তিনি ফেমিনা মিস্‌ ইন্ডিয়াতে অংশগ্রহণ করেন। তার অভিষেক হয়েছিল চ্যাম্পিয়ন চলচ্চিত্রের মাধ্যমে। তার ২য় আবির্ভাব গানের ওপারে ধারাবাহিকে। এই ধারাবাহিকের খ্যাতি তাকে আলোয় এনে দেয়। "গানের ওপারে"র চিত্রনাট্য লেখে বিখ্যাত চলচ্চিত্রকার ঋতুপর্ণ ঘোষ। রবীন্দ্রনাথ ঠাকুরের ১৫০তম জন্মবার্ষিকী উপলক্ষে এ ধারাবাহিক নির্মিত হয়। এই ধারাবাহিকে আরো অনেক বিখ্যাত ব্যক্তি অভিনয় করেন।  ২০১২ সালের ৭ই ডিসেম্বর বাপি বাড়ি যা চলচ্চিত্রের মাধ্যমে তার মুখ্য চরিত্রে অভিনয়ের যাত্রা শুরু হয়।   ধারাবাহিক  গানের ওপারে মূলত দুই শিল্পীঃ বোহেমিয়ান গোরা ও পুপের রবীন্দ্রনাথের গানের প্রতি ভালবাসা ও নানা বিষয় নিয়ে তৈরি হয়। প্রসেনজিৎ চট্টোপাধ্যায়ের প্রোডাকশনস্‌ হাউজ আইডিয়াস ক্রিয়েশনস্‌ -এর প্রযোজনায় নির্মিত এ ধারাবাহিক প্রচারিত হয় স্টার জলসায়। এই কাজে পশ্চিম বাংলার চলচ্চিত্র শিল্পের অনেকেই যুক্ত ছিলেন।  মিমি 'পুপে' চরিত্রে অভিনয় করেন। এ ধারাবাহিকে তাকে বিভিন্ন রবীন্দ্রসংগীত গাইতে দেখা যায়। বিভিন্ন স্থানে তার অভিনয় সত্যিই চমৎকার ছিল এবং সকলের প্রশংসাও অর্জন করে।   চলচ্চিত্র  বাপি বাড়ি যা চলচ্চিত্রে মিমি 'দোলা' চরিত্রে অভিনয় করেন। আইডিয়াস ক্রিয়েশনস্‌ - ও শ্রী ভেঙ্কটেশ ফিল্মস এর প্রযোজনায় নির্মিত এ চলচ্চিত্র মিমির বিপরীতে ছিলেন সব্যসাচী চক্রবর্তী-এর ছেলে অর্জুন চক্রবর্তী। অর্জুন এই চলচ্চিত্রের মুখ্য অভিনেতা (বাপি) ছিলেন। অর্জুন গানের ওপারেতেও অভিনয় করেছিলেন।  বোঝেনা সে বোঝেনা চলচ্চিত্র দুটি ভিন্ন জীবনের গল্পকে এক করে করা হয়েছে। এই ছবিতে মিমি ছাড়াও আরো অভিনয় করেছেন: সোহম চক্রবর্তী, আবীর চট্টোপাধ্যায়, পায়েল সরকার। মিমির বিপরীতে সোহম চক্রবর্তী অভিনয় করেন। শ্রী ভেঙ্কটেশ ফিল্মস-এর ব্যানারে নির্মিত এই ছবি পরিচালনা করেন রাজ চক্রবর্তী। ডিসেম্বর, ২০১২ সালে এই ছবি মুক্তি পায়। চলচ্চিত্রটি সমালোচক ও দর্শকমহলে ব্যাপক প্রশংসা লাভ করে।  আগস্ট, ২০১৩ সালে মুক্তি পেয়েছিল শ্রী ভেঙ্কটেশ ফিল্মস-এর ব্যানারে নির্মিত ও রাজ চক্রবর্তীর পরিচালনায় প্রলয়। এই ছবিতে আরো অভিনয় করেছেন পরমব্রত চট্টোপাধ্যায়, শাশ্বত চট্টোপাধ্যায় ও পরাণ বন্দ্যোপাধ্যায়। সত্যি কাহিনীর ওপর নির্মিত এ চলচ্চিত্র প্রশংসিত ও বিখ্যাত হয়।  এরপরে ২০১৪ সালের জানুয়ারিতে মুক্তিপ্রাপ্ত বাঙালী বাবু ইংলিশ মেম চলচ্চিত্রে অভিনয় করেন তিনি। রবি কিনাগীর পরিচালনায় ও শ্রী ভেঙ্কটেশ ফিল্মস এর প্রযোজনায় এই চলচ্চিত্রে তার বিপরীতে ছিলেন সোহম চক্রবর্তী। এটি বক্স অফিসে তেমন আলোড়ন সৃষ্টি করতে না পারলেও খ্যাতি পায়।  ২০১৪ সালের ৪ঠা জুলাই আবারও শ্রী ভেঙ্কটেশ ফিল্মস এর প্রযোজনায় ও সোহম চক্রবর্তীর বিপরীতে গল্প হলেও সত্যি চলচ্চিত্রে অভিনয় করেন। এই চলচ্চিত্রটি পরিচালনা করেন বিরসা দাশগুপ্ত।  ২০১৪ সালে রাজ চক্রবর্তী পরিচালিত, শ্রী ভেঙ্কটেশ ফিল্মস প্রযোজিত মাগাধীরার পুনঃনির্মাণ যোদ্ধা-দ্য ওয়ারিয়র চলচ্চিত্রটিতে তিনি প্রথমবারের মত অভিনয় করেছেন দেবের বিপরীতে।  ২০১৫ সালে তিনি দেব এর বিপরীতে শুধু তোমারি জন্য তে অভিনয় করেন। এটি প্রচুর হিট করে মানুষ এর হ্রদয় দখল করে।১৬ অক্টোবর এটি মুক্তি পায়।   চলচ্চিত্র তালিকা    বছর  শিরোনাম  ভূমিকা পরিচালক  মন্তব্য ২০১২  বাপি বাড়ি যাদোলা অভিজিত গুহো ও সুদেষ্ণা রায়অভিষিক্ত চলচ্চিত্র  বোঝেনা সে বোঝেনারিয়া রাজ চক্রবর্তী  ২০১৩  প্রলয় দুর্গা বাঙালী বাবু ইংলিশ মেমরিয়া রবি কিনাগী  গল্প হলেও সত্যিঅনু বিরসা দাশগুপ্ত  ২০১৪  যোদ্ধা-দ্য ওয়ারিয়র রাজকুমারী দুর্গা/নন্দিনী রাজ চক্রবর্তী  খাদপুনম কৌশিক গঙ্গোপাধ্যায়  ২০১৫  জামাই ৪২০টিনা রবি কিনাগী  শুধু তোমারই জন্যকলি বিরসা দাশগুপ্ত  কাটমুণ্ডুরাই রাজ চক্রবর্তী  ২০১৬  কি করে তোকে বলবোঅঞ্জলি রবি কিনাগী  কেলোর কীর্তিরীমা রাজা চন্দ  গ্যাংস্টাররুহি বিরসা দাশগুপ্ত ২০১৭পোস্তসুস্মিতাশিবপ্রসাদ মুখোপাধ্যায়, নন্দিতা রায়আমার আপনজনমৌরাজা চন্দঅতিথি শিল্পী ধনঞ্জয়কাব্য সিনহাঅরিন্দম শীল ২০১৮  টোটাল দাদাগিরিজোনাকি পথিকৃৎ বসু উমানিজেইসৃজিত মুখোপাধ্যায়বিশেষ উপস্থিতিক্রিসক্রসইরাবিরসা দাশগুপ্ত ভিলেনরিয়া বাবা যাদব ২০১৯  মন জানে নাপরী বানু শাগুফতা রফিক ২০২০ড্রাকুলা স্যারমঞ্জরীদেবালয় ভট্টাচার্য এসওএস কলকাতাসঞ্জনা আনশুমান প্রত্যুস২০২১বাজিকায়রাঅংশুমান প্রত্যুষ২০২২ মিনি তিতলি মৈনাক ভৌমিক খেলা যখনঅরিন্দম শীল২০২৩রক্তবীজসঞ্জুক্তা মিত্রশিবপ্রসাদ মুখোপাধ্যায় ও নন্দিতা রায়শাস্ত্রী বিরুদ্ধ শাস্ত্রীমল্লিকা শাস্ত্রীপোস্ত এর হিন্দি পুনর্নির্মাণ২০২৪পলাশের বিয়েশালিনীপ্রেমেন্দু বিকাশ চাকীজি৫ মৌলিক চলচ্চিত্রআলাপঅদিতি মিত্রপ্রেমেন্দু বিকাশ চাকীতুফানসূচনারায়হান রাফীভারত-বাংলাদেশ যৌথ প্রযোজনায় নির্মিত আসন্নসিঁদুর খেলাঅজানারবি কিনাগী   টেলিভিশন  বছরসিরিয়ালচরিত্রচ্যানেলরেফা.২০০৮রক্ষকদিয়াআকাশ বাংলা২০১০-১১গানের ওপারেসোহিনী দেবস্টার জলসা২০১৩দিদি নং ১ সিজন ৫প্রতিযোগীজি বাংলা২০১৮দিদি নং ১ সিজন ৮বিজয়ীজি বাংলা২০২০দুর্গা দুর্গোতিনাশিনীদেবী মহামায়া ও দেবী মহিষাসুরমর্দিনীস্টার জলসা২০২২দিদি নং ১ সিজন ৯প্রতিযোগীজি বাংলা   পুরস্কার ও সম্মাননা  বছরপুরস্কারশ্রেণীছায়াছবিফলাফল২০১১টেলি সম্মানটেলিকন্যাগানের ওপাড়ে২০১৩বিগ বাংলা রাইজিং স্টার অ্যাওয়ার্ডসউদীয়মান তারকা (মহিলা) বাপি বাড়ি যা৭১তম বার্ষিক BFJA পুরস্কারসেরা প্রতিশ্রুতিশীল অভিনেত্রী   আরও দেখুন   ভারতীয় চলচ্চিত্র অভিনেত্রীদের তালিকা   তথ্যসূত্র    বহিঃসংযোগ          বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জলপাইগুড়ির ব্যক্তি বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:বাঙালি হিন্দু বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:আশুতোষ কলেজের প্রাক্তন শিক্ষার্থী বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:লোকসভার নারী সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ